**BIZTONSÁGI ADATLAP**

készült a 1907/2006/EK és a 830/2015/EU rendelet szerint

1. szakasz: Az anyag/keverék és a vállalat/vállalkozás azonosítása

**1.1. Termékazonosító**: **Doma Vízkőoldó**

**1.2. A keverék megfelelő azonosított felhasználása:** savas tisztítószer, vízköves felületek tisztítása, feloldása.

**Ellenjavallt felhasználás:** a fentitől eltérő.

**1.3. A biztonsági adatlap szállítójának adatai: Do - Ma Bt.
 2083 Solymár, Toldi utca 4.**

 **Tel/Fax: 06-26-349-594**

 **Kapcsolattartó: Hajdú Margit**

 **email:** **info@domaclean.hu**

[**www.domaclean.hu**](http://www.domaclean.hu)

**1.4. A biztonsági adatlapért felelős személy elérhetősége: info@domaclean.hu**

**1.5. Sürgősségi telefon:** Egészségügyi Toxikológiai Tájékoztató Szolgálat (ETTSZ):

napközben: 06 (1) 476-6464

éjjel-nappal hívható száma: 06 (80) 20 11 99

**2. szakasz: A veszélyek meghatározása**

**2.1. Az keverék osztályozása:** az 1272/2008/EK (CLP**[[1]](#footnote-1)**)rendelet szerint:

**Veszélyes keverék:** EyeIrrit. 2, H319: Súlyos szemirritációt okoz.

SkinIrrit. 2, H315 Bőrirritáló hatású**.**

A rövidítések magyarázatai a 16. szakaszban találhatóak, illetve lásd még a következő 2.2. szakaszt is.

**2.2. Címkézési elemek:** piktogram: GHS07; Figyelmeztetés: FIGYELEM

|  |  |
| --- | --- |
| **FIGYELEM**exclam.gif | **A keverék veszélyeire/kockázataira figyelmeztető H-mondatok:**H315: Bőrirritáló hatású.H319: Súlyos szemirritációt okoz.**Óvintézkedésre vonatkozó P-mondatok:**P280: Védőkesztyű, védőszemüveg használata kötelezőP301+P312: LENYELÉS ESETÉN: Rosszullét esetén forduljon orvoshoz..P302+P352: Ha a BŐRRE KERÜL: lemosás bő szappanos vízzel.P305+P351+P338: SZEMBE KERÜLÉS ESETÉN: Óvatos öblítés vízzel több percen keresztül. Adott esetben a kontaktlencsék eltávolítása, ha könnyen megoldható. Az öblítés folytatása. P337+P313: Ha a szemirritáció nem múlik el, orvosi ellátást kell kérni. |

**Veszélyt meghatározó komponens:** foszforsav

**Összetevők a 648/2004/EK szerint:** 15 – 30% foszfátok, <5% kevesebb nemionos felületaktív anyag. Illatanyagot tartalmaz.

**2.3. Egyéb információ, veszélyek:** a termék nem tartalmaz az 1907/2006/EK rendelet szerinti kritériumok alapján PBT, vPvB tulajdonságokkal rendelkező összetevőt. A REACH XVII. mellékletében és módosításaiban a termék forgalomba hozatalára és felhasználására vonatkozó korlátozás nincs.

**Fizikai-kémiai veszély:**nem tűzveszélyes, nem robbanásveszélyes. Vizes savas oldat, aktív klórtartalmú tisztítószerekkel mérgező klórgázt fejleszt. Lúgokkal reagál. Fémeket megtámadhatja, korrozív hatású (réz, alumínium, vasötvözetek).

**Egészségkárosító veszély:** irritálja a szemet és a bőrt. Permete belélegezve izgathatja a légutakat. Hosszas és tartós érintkezése a szemmel súlyos szemkárosodást okozhat.

**Környezetkárosító hatás:** előírásszerű kezelés, tárolás és ártalmatlanítás esetén a környezetkárosító hatás kockázatával nem kell számolni.

**3. szakasz: Összetétel vagy az összetevőkre vonatkozó adatok**

**3.1. A keverék leírása, kémiai jelleg:** keverék, savas,vizes oldat.

|  |  |  |
| --- | --- | --- |
| **Veszélyes összetevő** | **Koncentráció** | **CLP[[2]](#footnote-2): veszélyességi osztály, kategória,****H-mondat** |
| Foszforsav (orto-foszforsav)\*CAS-szám: 7664-38-2EU-szám: 231-633-2Index-szám: 015-011-00-6 | 15 – 20% |  Metal Corr. 1, H290, Skin Corr. 1B, H314  |
| 2-propil-heptanol, etoxilált\*\*EU-szám: nincs, polimer | 1 – 5% |  Acute Tox. (oral) 4, H302; Eye Dam. 1, H318 |

\* a foszforsavra harmonizált osztályozás során speciális koncentrációhatárok kerültek megállapításra: ha a foszforsav koncentráció (c) egy keverékben 10% ≤ C < 25%, akkor a keverék osztályozása
 a CLP rendelet szerint: Skin Irrit. 2, Eye Irrit. 2; H315, H319.

\*\* az összetevő polimer, zsíralkohol-etoxilált, nemionos felületaktív anyag. 90%-os vizes oldataként kerül a termékbe, nincs uniós osztályozása, nem szerepel a 67/548/EGK I. számú mellékletében, ill. a 1272/2008/EK VI. mellékletébe; besorolása gyártói.

A fenti veszélyjelek és H-mondatok a tiszta komponensekre vonatkoznak, a készítmény veszélyesség szerinti besorolását a 2. szakasz adja meg. A H-mondatok teljes szövegét lásd a 16. szakaszban.

A termék egyéb komponensei nem tekinthetők az adatlapjuk és/vagy a hatályos jogszabályok szerint veszélyes anyagnak, illetve koncentrációjuk a készítményben nem éri el azt a mértéket, amely fölött jelenlétüket a biztonsági adatlapon fel kell tüntetni, és a veszélyesség szerinti besorolásnál figyelembe kell venni.

**4. szakasz: Elsősegély-nyújtási intézkedések**

**4.1. Az elsősegély-nyújtási intézkedések ismertetése/általános tudnivalók:** a sérültet távolítsuk el a veszély forrásától. Az elszennyeződött ruházatot, lábbelit azonnal le kell venni! Eszméletlen vagy görcsös állapotban lévő beteggel folyadékot itatni vagy annál hányást kiváltani nem szabad!

**Az elsősegélynyújtás szakszerűsége és gyorsasága nagyban csökkentheti a tünetek kialakulását és súlyosságát.**

**Belélegzés esetén:** nagy mennyiségű permet belégzése esetén az érintett személyt vigyük friss levegőre.

**Bőrrel való érintkezés esetén:** az érintett bőrfelületet folyóvízzel és szappannal alaposan le kell mosni. Tartós irritáció esetén forduljunk orvoshoz.

**Szembe kerülése esetén:** legalább 10 percig tartó alapos szemöblítést kell végezni folyóvízzel a szemhéjszélek széthúzása és a szemgolyó állandó mozgatása közben. A sérültet szakorvoshoz kell kísérni.

**Lenyelés esetén:** ha a sérült eszméleténél van, akkor száját vízzel óvatosan ki kell öblíteni és itassunk vele vizet. NE HÁNYTASSUNK! Azonnal forduljunk orvoshoz! A címkét mutassuk meg az orvosnak.

**4.2. A legfontosabb – akut és késleltetett – tünetek és hatások:** irritáció.

**4.3. A szükséges azonnali orvosi ellátás és különleges ellátás jelzése:** amennyiben mérgezési tünetek jelentkeznek, vagy mérgezés gyanúja merül fel, azonnal hívjunk orvost, és mutassuk meg a termék címkéjét, illetve biztonsági adatlapját.

**5. szakasz: Tűzvédelmi intézkedések**

**5.1. Megfelelő oltóanyag:** környezetben égő anyagok alapján kell megállapítani; minden szokásos oltóanyag megfelelő.

**5.2. A keverékből származó különleges veszélyek**: mérgező, irritáló hatású gőzök/gázok (foszfor-oxidok, szén-dioxidok) keletkezhetnek.

**5.3. Tűzoltóknak szóló javaslat:** megfelelő védőruha és a környezet levegőjétől független légzőkészülék szükséges. A védőfelszereléssel nem rendelkező személyeket távolítsuk el. Kémiai tűzként kezelendő.

**5.4. Egyéb információk:** a termék maga nem tűzveszélyes. A szennyezett tűzoltóvizet külön kell gyűjteni, ne engedjük a csatornába.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások:** a mentesítés során egyéni védőfelszerelés szükséges: védőruha, védőkesztyű, védőszemüveg. Kerülni kell a termék szembejutását és bőrrel való érintkezését, belégzését! Védőfelszereléssel nem rendelkező személyeket el kell távolítani!

**6.2. Környezetvédelmi óvintézkedések:** ne juttassuk a csatornába, élő vizekbe, talajba.

**6.3. A területi elhatárolás és a szennyezés mentesítés módszerei és anyagai:** nagy mennyiségű kiömlött terméket inert folyadékfelszívó anyaggal (pl. homok, föld) kell befedni, felitatni, összegyűjteni és zárt tartályban, megfelelően felcímkézve tárolni, majd a helyi előírásoknak megfelelően megsemmisíteni. A maradékot bő vizes felmosással lehet feltakarítani, sok vízzel kell öblíteni. Ne engedje keveredni lúgos vagy aktív klórtartalmú anyagokkal. Kis mennyiségű kiömlött terméket sok vízzel le kell öblíteni.

**6.4. Hivatkozás más szakaszokra:** lásd még a 7., 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések:** kerülni kell a termékkel való közvetlen érintkezést, annak bőrre-, szembejutását, véletlen lenyelését, permetének belélegzését. Ne keverjük más tisztítószerekkel, lúgos vagy aktív klórtartalmú készítményekkel. Használata után mossunk kezet!

**7.2. A biztonságos tárolás feltételei, az esetleges összeférhetetlenséggel együtt**

Szorosan lezárt eredeti tárolóedényzetben, hűvös, jól szellőző, fagymentes helyen, lúgoktól, aktív klórtartalmú tisztítószerektől elkülönítve, élelmiszerektől, italtól, takarmánytól távol tároljuk! Hőforrástól tartsuk távol.

Gyermekek ne férhessenek hozzá!

**7.3. Meghatározott végfelhasználás:** savas tisztítószer a szervetlen szennyeződések eltávolítására, elsősorban foglalkozásszerű felhasználásra. A felhasználóknak ismerniük kell a használati útmutatót és be kell tartaniuk a kezelésre, tárolásra vonatkozó előírásokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határérték** (munkahelyi levegőben megengedett határérték):

**foszforsav:** ÁK: 1 mg/m3; CK: 2 mg/m3 — 25/2000. (IX.30.) EüM-SzCsM

TWA[[3]](#footnote-3): 1 mg/m3; STEL[[4]](#footnote-4): 3 mg/m3 (ACGIH 2004)

TWA: 1 mg/m3; STEL: 2 mg/m3 (EH40/2005 lista)

ÁK: egy műszakra megengedett átlagkoncentráció, amely a dolgozó egészségére nem fejt ki káros hatást.

CK: megengedett csúcskoncentráció, rövid ideig megengedhető levegőszennyezettség egy műszakon belül.

**Foszforsav hatásmentes koncentrációja**

**DNEL** - DERIVED NO EFFECT LEVEL (a származtatott hatásmentes humán-expozíció szintje)

DNEL: 1 mg/m3 (lokális, belégzés) - forrás: DGUV DNEL lista

**8.2. A munkavégzés feltételei:** a munkavégzés során be kell tartani a vegyi anyagokkal folytatott tevékenységek általános munkabiztonsági és higiénés előírásait. Körültekintően végzett munkával meg kell előzni a termék permetének belélegzését, bőrre-, szembejutását, véletlen lenyelését! Nyálkahártyára, bőrre, nyílt sebre ne kerüljön!

**8.3. Személyi védelem**

**Műszaki intézkedések:**

* A munkatérben megfelelő szellőzést kell biztosítani, erre permetezéses felhasználási mód esetén külön figyelmet kell fordítani.
* Szemmosópohár, védőfelszerelés, folyóvizes tisztálkodás biztosítása.

**Higiéniai intézkedések:**

* Használata közben étkezni, inni és dohányozni nem szabad!
* A munka befejezése után alapos kézmosás szükséges.

**Személyi védőfelszerelések:**

* **Légutak védelme:** megfelelő szellőzés esetén nem szükséges. Szűk térben, permetezéses felhordás esetén, ha a foszforsav koncentrációja a levegőben meghaladja a megengedett határértékeket, továbbá rossz szellőzés és/vagy szórással történő felhasználás esetén
az MSZ EN 149, ill. MSZ EN 143 szabvány szerinti légzésvédő eszköz használata szükséges.
* **Szemvédelem:** ha a szembefröccsenés veszélye fennáll, akkor az MSZ EN 166 szabványnak megfelelő, védőszemüveg használata szükséges. (nagy mennyiségek kezelésekor, ipari műveletek során, mentesítésnél, stb).
* **Kézvédelem:** saválló védőkesztyű használata javasolt (butilgumi, PVC, nitrilgumi). A kesztyű anyagának kiválasztásakor vegyük figyelembe a termék alkalmazásaiból fakadó expozíciót (rövid vagy hosszú behatási idő, mechanikai igénybevétel, teljes érintkezés veszélye, ráfröccsenés veszélye) és a kesztyű áteresztőképességére, áttörési időjére, mechanikai ellenálló-képességére, stb. megadott gyártói adatokat.

**8.4. Környezetvédelem:** Kerüljük el a hígítatlan termék csatornába, felszíni vizekbe, talajba jutását.

**8.5. Egyéb információ:** az egyéni védőfelszerelést a munkahelynek, a veszélyes készítmény mennyiségének, koncentrációjának megfelelően kell választani. A fentiek a szakszerűen végzett tevékenységre és rendeltetésszerű felhasználási feltételekre vonatkoznak, átlagosnak tekinthető körülmények között. Amennyiben ettől eltérő viszonyok vagy rendkívüli körülmények között történik a munkavégzés, a további szükséges teendőkről és az egyéni védőeszközökről szakértő bevonásával ajánlott dönteni.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

Halmazállapot: folyékony

Megjelenési forma: áttetsző folyadék, világos lila

Szag: illatosított (orgona illat)

**9.2. Egyéb információk**

Sűrűség: 1,14 g/cm3 (20°C-on)

Forráspont: 100°C felett

pH: 1 – 2 (20°C-on)

Oldhatóság vízben: korlátlan

Lobbanáspont: nem jellemző, vizes oldat, nincs adat

Forrás/dermedéspont: nincs adat

Gyúlékonyság: nincs adat

Gőzsűrűség: nincs adat

Bepárlási maradék: 23,5 g/100 g

Oldékonyság: nincs adat

Log Ko/w: nincs adat

Öngyulladási hőmérséklet: nincs adat

Bomlási hőmérséklet: nincs adat

Viszkozitás: nincs adat

Robbanási tulajdonság: nincs adat

Oxidáló tulajdonság: nincs adat

**10. szakasz: Stabilitás és reakciókészség**

**10.1. Reakciókészség:** lúgokkal és aktív klórtartalmú készítményekkel hevesen reagál. Fémeket megtámadhatja, korrozív hatású (réz, alumínium, vasötvözetek).

**10.2. Kémiai stabilitás:** előírásszerű kezelés és tárolás esetén stabil. Közönséges körülmények (szokásos hőmérséklet-, és nyomásviszonyok, valamint a 7. szakasz alatt előírt tárolási körülmények) között a termék stabil.

**10.3. A veszélyes reakciók lehetősége:** lúggal, aktív klórtartalmú tisztítószerekkel reakcióba lép. Klórgáz fejlődhet.

**10.4. Kerülendő körülmények:** hőhatás, fagy, érintkezés lúgokkal, aktív klórtartalmú készítményekkel (pl. hipooldatok).

**10.5. Nem összeférhető anyagok:** erős lúgok, klórtartalmú tisztítószerek, oxidáló anyagok. Ne keverjük más készítményekkel, lúgos kémhatású tisztítószerekkel.

**11. szakasz: Toxikológiai adatok**

**11.1. A toxikológiai hatásokra vonatkozó információ:** a termékkel célzott toxikológiai vizsgálatokat nem végeztek, toxikológiai megítélése az egyes komponensekre vonatkozó adatok, besorolása a
CLP-rendelet alapján történt.

A termék veszélyességi kategóriája: EyeIrrit. 2, SkinIrrit. 2.

a foszforsavra harmonizált osztályozás során speciális koncentrációhatárok kerültek megállapításra: ha a foszforsav koncentráció (c) egy keverékben 10% ≤ C < 25%, akkor a keverék osztályozása
 a CLP rendelet szerint: Skin Irrit. 2, Eye Irrit. 2; H315, H319 A termékben a foszforsav 20 %-nál kevesebb..

**11.2. Az összetevőkre vonatkozó adatok:**

**Foszforsav:** harmonizált, uniós osztályozással rendelkező anyag:

Dermális LD50 (nyúl): 2740 mg/ttkg

Bőrirritáció: mar (OECD 404), nem szenzibilizál.

**Nemionos tenzid (zsíralkohol etoxilált):** nincs harmonizált uniós osztályozása

Orális LD50 (patkány): 500 - 2000 mg/ttkg

Bőrrirritáció: enyhe, OECD 404; Szem: erős, károsodás veszélye/irreverzibilis károsodás, OECD 405

Nem szenzibilizál.

**11.3. A termékkel történő expozíció tünetei:**

Belégzés: permetének belégzése izgathatja a légutakat.

Lenyelés: a gyomor-bélrendszer nyálkahártyájának károsodását okozhatja.

Szem/bőr: irritál. Könnyezést, égő érzést okozhat, súlyos szemkárosodást okozhat tartós, ill. többszöri érintkezés esetén.

**12. szakasz: Ökológiai információk**

**12.1**. **A ökotoxikológiai hatásokra vonatkozó információ:** a készítménnyel célzott vizsgálatokat nem végeztek. Megítélése kizárólag az egyes komponensekre vonatkozó ökotoxikológiai adatok alapján, besorolása a CLP-rendelet veszélyes készítményekről szóló rendelkezései alapján történt.

**12.2. Vonatkozó ökotoxicitási adatok:**

Alkoholok (C12-14), etoxilált, szulfát nátriumsók harmonizált uniós osztályozással nem rendelkezik.

LC50 (zebrahal, 96 óra): 7,1 mg/l, OECD 203

EC50 (*Daphnia magna*, 48 óra): 7,4 mg/l, OECD 202

EC50 (*Scenedesmus subspicatus,* 72 óra): 27 mg/l, OECD 201

**Foszforsav:** LC50 (*Gambusia affinius,* 72 óra): 138 mg/l; EC50 (aktivált iszap): 270 mg/l

**12.3. Perzisztencia és lebonthatóság:** a készítménynem perzisztens, bioakkumuláció nem várható.

A termék nemionos tenzid összetevője biológiailag könnyen lebontható (>90%, OECD 303 teszt), azaz a termékben lévő felületaktív anyag megfelel a 648/2004/EK rendeletben előírt biológiai lebomlási kritériumoknak. Az ezt alátámasztó adatok mindenkor a tagállamok illetékes szerveinek a rendelkezésére állnak, és közvetlen kérésükre vagy a tisztítószer gyártó kérésére megtekinthetők.

A foszforsav szervetlen anyag, a biológiai lebomlási kritériumok nem vizsgálhatók.

**12.4. Bioakkumuláció:** nem várható.

A foszforsav nem bioakkumulálódik, a megoszlási hányados (log Po/w ) értéke: kb. 0,3.

**12.5. A talajban való mobilitás:** mobilis.

**12.6. A PBT és vPvB értékelés:** összetevők nem tekinthetők PBT, ill. vPvB anyagnak.

**12.7. Egyéb információk:** a terméket nagy mennyiségben nem szabad a közművek szennyvízcsatornáiba, valamint a természetes felszíni vizekbe és a talajvízbe juttatni; mert az a pH-érték csökkenéséhez vezethet; az alacsony pH károsítja a vízi élőlényeket. Ha hígított formában a szennyvízcsatornába vezetik, az erre vonatkozó helyi előírások (pl.: pH-érték) követendők.

**13. szakasz: Ártalmatlanítási szempontok**

**13.1. Hulladékkezelési szempontok**:a termék maradékainak és hulladékainak kezelésére a 98/2001.

(VI.15.) Kormányrendeletben foglaltak az irányadók.

A hulladéktípusok megnevezése a 72/2013. (VIII. 27.) VM rendelet alapján:

Hulladék azonosító kód: 20 01 29\*

Veszélyes anyagokat tartalmazó mosószer vagy

 Hulladék azonosító kód kód:20 01 14\*

Savak

**Az alaposan vízzel kitisztított, hulladékká vált csomagolóanyag besorolása:**

Hulladék azonosító kód: 15 01 02 műanyag csomagolási hulladék

A csomagolási hulladékkal kapcsolatos hulladékgazdálkodási tevékenységet a 442/2012. (XII. 29.) Kormányrendelet szabályozza.

**14. szakasz: Szállításra vonatkozó információk**

A készítmény a veszélyes áruk nemzetközi szállítását szabályozó egyezmények szerint (ADR/RID, IMDG, IATA/ICAO) **veszélyes áru.**

**ADR/RID: UN-szám: 1805**

Az áru megnevezése: FOSZFORSAV OLDAT

Osztály: 8

Osztályozási kód: C1; Bárca: 8, Veszélyt jelentő szám: 80

Csomagolási csoport: III

Korlátozott mennyiség: 5 liter, Engedményes mennyiség: E1

Szállítási kategória/alagút korlátozási kód: 3 (E)

**15. szakasz: Szabályozással kapcsolatos információk**

**15.1. Kapcsolatos biztonsági, egészségügyi és környezetvédelmi előírások/jogszabályok**

**Vonatkozó közösségi joganyagok**

REACH rendelet: 1907/2006/EK és módosításai

CLP rendelet: 1272/2008/EK és módosításai

**Vonatkozó nemzeti joganyagok**

Munkavédelem: 1993. évi XCIII. törvény a munkavédelemről és módosításai; 25/2000. (IX.30.) EüM- SzCsM együttes rendelet

Kémiai biztonság: 2000. évi XXV. törvény a kémiai biztonságról és módosításai; A veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai

Hulladék: a 2012. évi CLXXXV. törvény a hulladékokról, valamint 98/2001. (VI.15.) és a 442/2012. (XII. 29). Kormányrendeletek és a 72/2013. (VIII.27.) VM rendelet

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; 28/2011. (IX.9.) BM rendelet

**15.2. Kémiai biztonsági értékelés:** nem készült.

**16. szakasz: Egyéb információk**

A fenti információk jelen tudásunkon alapulnak, a termék szállított állapotára vonatkoznak.

A biztonsági adatlap csak a biztonsági követelmények szempontjából jellemzi a terméket, és nem arra szolgál, hogy annak bizonyos tulajdonságait garantálja, nem helyettesíti a termékspecifikációt.

A biztonsági adatlapban foglalt információk, adatok és ajánlások ismereteink és tájékozottságunk legjaván alapszanak, és azokat a kiadás időpontjában pontosnak, helytállónak ismerjük, illetve tartjuk. Az adatlap a termék normál körülmények között történő felhasználására és kezelésére vonatkozó információkat tartalmazza.

Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, akkor a teljes felelősség a felhasználót terheli. Mivel nincs befolyásunk a termék biztonságos használatra ható minden tényezőre, az adatalap nem képezi semmilyen közvetlen vagy közvetett jogi kötelezettség vagy felelősségvállalás alapját a bármilyen körülmények között történő használatból vagy helytelen használatból, tárolásából, kezeléséből, ártalmatlanításból adódó következményekért, kárért, veszteségért, költségért.

A felhasználó saját felelősségére dönt az említett információk alkalmazásáról és a termék felhasználásáról.

A keverék osztályozása az1272/2008/EK rendelet szerint (információértékelési módszer):

 Eye Irrit. 2, H319: Skin Irrit. 2, H315 kalkulációs

**16.1. A 2. és a 3. szakaszban felsorolt H-mondatok:**

H290 Fémekre korrozív hatású lehet.

H302 Lenyelve ártalmas.

H314 Súlyos égési sérülést és szemkárosodást okoz

H315 Bőrirritáló hatású.

H318 Súlyos szemkárosodást okoz.

H319 Súlyos szemirritációt okoz.

A CLP szerinti besoroláshoz tartozó rövidítések utáni számok az osztályon belüli kategóriát jelentik, nagyobb számok kisebb veszélyt jelentenek:

**Veszélyességi osztályok rövidítései:** Metal Corr.: fémekre korrozív hatású, Acut Tox. (oral): akut toxicitás, szájon keresztül; Skin Corr.: bőrmarás/bőrirriátció; Eye Dam.: súlyos szemkárosodás/szemirritáció; Skin Irrit.: bőrirritáció.

**16.2. Adatlaptörténet:** az adatlap a gyártó adatai és 3.0 verziószámú adatlapja ismeretében készült 2017. szeptember 20-án, verziószáma:4.0-HU, a módosítás a 830/2015/EU és a 1272/2008/EK rendeletnek történő megfelelést célozza.

1. **C**lassification, **L**abelling and **P**ackaging, 1272/2008/EK rendelet és módosításai [↑](#footnote-ref-1)
2. CLP: Az 1272/2008/EK rendelet és módosításainak megfelelően [↑](#footnote-ref-2)
3. TWA: Time Weighted Average, 8 órás munkavégzésre vonatkozó átlagos koncentráció, mellyel történő expozíció megengedhető. [↑](#footnote-ref-3)
4. STEL: Short-Term Exposure Limit, rövid idejű munkavégzésre vonatkozó megengedhető koncentráció. [↑](#footnote-ref-4)